Buitelanders se winkels in Soweto geplunder | Netwerk24
Die Burger-spotprent: Donderdag 24 Oktober 2019
Beeld-spotprent: Donderdag 24 Oktober 2019
14 Augustus 2019 22:27
Winkels van buitelanders in Soweto het Woensdagaand weer deurgeloop toe inwoners die winkels in ses townships begin plunder het.
Kapt. Kay Makhubele, polisiewoordvoerder, het die inligting bevestig.
Hy sê townships wat geraak word, is Zola, Emdeni, Moletsane, White City, Zondi en Rockville.
Die aanvalle op buitelanders is soortgelyk aan ’n vloedgolf van xenofobiese aanvalle sowat ’n jaar gelede in Soweto.
Makhubele het bevestig dat winkels van buitelanders in verskeie townships sedert Woensdagaand weer deurloop.
Dit is nog nie duidelik wat aanleiding gegee het tot die jongste plundery nie, sê Makhubele.
“Die polisie hou die situasie fyn dop,” sê hy.
In dié stadium is dit moeilik om vas te stel of iemand beseer is en of enigiemand al in hegtenis geneem is.
Inwoners in White City sê dat die plundery die gemeenskap se manier is om hul woede te wys oor die aanval op polisiebeamptes in Johannesburg se middestad sowat twee weke gelede.
Meer oor: Xenofobie | Soweto | Plunder | Buitelanders
Polisie soek verdagtes wat winkels plunder